Source: https://www.riigiteataja.ee/akt/179730
Timestamp: 2017-06-22 23:47:35+00:00
Document Index: 5776685

Matched Legal Cases: ['§ 18', '§1', '§2', '§3', '§ 16', '§4']

Nõuded käidukorraldusele – Riigi Teataja
Nõuded käidukorraldusele
Väljaandja:MajandusministerAkti liik:määrusTeksti liik:algtekst-terviktekstRedaktsiooni jõustumise kp:14.07.2002Redaktsiooni kehtivuse lõpp:19.07.2007Avaldamismärge:RTL 2002, 76, 1172
Nõuded käidukorralduseleVastu võetud 28.06.2002 nr 34
Elektriohutusseaduse» § 18 lõike 2 alusel.
§1. Nõuded käidukorraldusele
(1) Elektripaigaldise käitu tuleb korraldada nii, et elektripaigaldis oleks kasutamisel ohutu ning et oleks tagatud «Elektriohutusseaduses» (RT I 2002, 49, 310) sätestatud elektripaigaldise kasutamise nõuete täitmine.
(2) Lõikes 1 toodud nõuded loetakse täidetuks, kui käidu korraldamisel juhindutakse standardist EVS-EN 50110-1:2001 või selle standardi nõuetega vastavuses olevatest dokumentidest.
§2. Elektrialase ohuteadlikkuse alalhoid
Elektriohtude vältimiseks tuleb käidu- ja töötoimingutel elektripaigaldistes rakendada isikuid, kes omavad tööks vajalikus mahus tehnilisi ja ohutusalaseid teadmisi ning kogemusi ja kelle teadmisi kontrollib perioodiliselt käidukorraldaja või isiku nõuetele vastavuse hindaja ja tõendaja.
§3. Käidukorraldus hoolduskava alusel
Paragrahvi 1 lõikes 2 nimetatud standardi üldnõuete täitmiseks peab kogu käiduga seotud tegevus «Elektriohutusseaduse» § 16 punktis 3 nimetatud elektripaigaldistes toimuma paigaldise organisatsioonilisi, struktuurilisi ja funktsionaalseid iseärasusi arvestava kirjaliku hoolduskava alusel.
§4. Hoolduskava kavapunktid
Hoolduskava koostamisel lähtutakse vähemalt järgmistest kavapunktidest:
1) käidu organisatsiooniline korraldus;2) elektrialane ohuteadlikkus;
3) dokumentatsioon;4) töökorraldus;5) käidutoimingud;
6) tehnilise kontrolli toimingud.